[vaše meno alebo obchodné meno]
[vaša adresa alebo sídlo]
[meno alebo obchodné meno druhej strany]
[adresa alebo sídlo druhej strany]
V .............................., dňa ..................
Vec: Odstúpenie od zmluvy o dielo
Dňa [dátum uzavretia zmluvy o dielo] bola medzi nami uzavretá zmluva o dielo, ktorej predmetom je dielo [predmet diela podľa zmluvy] (ďalej len „zmluva“). V zmluve [vystupujem ako objednávateľ a Vy ako zhotoviteľ / vystupujem ako zhotoviteľ a Vy ako objednávateľ].
[pri omeškaní a márnom uplynutí dodatočnej lehoty:] Ste v omeškaní so splnením svojej povinnosti zo zmluvy: [opis porušenia alebo dôvodu odstúpenia] Výzvou, ktorá Vám bola doručená dňa [dátum doručenia výzvy (pri vadách dátum oznámenia vád)], Vám bola poskytnutá dodatočná lehota na splnenie tejto povinnosti do [dodatočná lehota trvala do]. Povinnosť ste nesplnili ani v tejto dodatočnej lehote. Podľa [§ 346 ods. 1 Obchodného zákonníka / § 517 ods. 1 Občianskeho zákonníka] je preto možné od zmluvy odstúpiť.
[pri podstatnom porušení obchodnej zmluvy:] Ste v omeškaní so splnením svojej povinnosti zo zmluvy: [opis porušenia alebo dôvodu odstúpenia] Toto omeškanie je podstatným porušením zmluvy, pretože ste v čase jej uzavretia vedeli alebo bolo rozumné predvídať, že pri takom porušení nebudem mať záujem na plnení (§ 345 ods. 2 Obchodného zákonníka). Odstúpenie Vám oznamujem bez zbytočného odkladu po zistení tohto porušenia v súlade s § 345 ods. 1 Obchodného zákonníka.
[pri vadnom vykonávaní diela (objednávateľ):] Pri vykonávaní diela postupujete v rozpore so svojimi povinnosťami: [opis porušenia alebo dôvodu odstúpenia] Výzvou, ktorá Vám bola doručená dňa [dátum doručenia výzvy (pri vadách dátum oznámenia vád)], Vám bola poskytnutá primeraná lehota do [dodatočná lehota trvala do] na odstránenie vád vzniknutých vadným vykonávaním a na riadne vykonávanie diela. Nápravu ste v tejto lehote neurobili. [Keďže Váš postup by nepochybne viedol k podstatnému porušeniu zmluvy, je možné od zmluvy odstúpiť podľa § 550 Obchodného zákonníka. / Keďže je zrejmé, že dielo nebude vykonané riadne alebo včas, je možné od zmluvy odstúpiť podľa § 642 ods. 2 Občianskeho zákonníka.]
[pri vadách odovzdaného diela (objednávateľ):] Dielo, ktoré ste mi odovzdali, má tieto vady: [opis porušenia alebo dôvodu odstúpenia] Vady Vám boli oznámené dňa [dátum doručenia výzvy (pri vadách dátum oznámenia vád)]. [Dodaním diela s týmito vadami ste porušili zmluvu podstatným spôsobom, a preto je možné od zmluvy odstúpiť podľa § 564 v spojení s § 436 ods. 1 písm. d) Obchodného zákonníka. Tento nárok Vám oznamujem bez zbytočného odkladu po oznámení vád (§ 436 ods. 2 Obchodného zákonníka). / Ide o vady, ktoré nemožno odstrániť a ktoré bránia riadnemu užívaniu diela, prípadne o vady, pre ktorých opätovné vyskytnutie sa po oprave alebo pre ich väčší počet nemožno dielo riadne užívať, a preto je možné od zmluvy odstúpiť podľa § 507 ods. 2 Občianskeho zákonníka.] Dielo, ak ho vzhľadom na jeho povahu možno vrátiť, Vám dám k dispozícii na prevzatie.
[pri odstúpení objednávateľa pred zhotovením diela (len Občiansky zákonník):] Dielo ešte nie je zhotovené. Podľa § 642 ods. 1 Občianskeho zákonníka môže objednávateľ až do zhotovenia diela od zmluvy odstúpiť. Zaplatím Vám sumu, ktorá pripadá na práce už vykonané, ak ich výsledok nemôžete použiť inak, a nahradím Vám účelne vynaložené náklady; prosím Vás o ich vyúčtovanie.
[pri neposkytnutí súčinnosti (zhotoviteľ):] Na vykonanie diela je potrebná Vaša súčinnosť, ktorú ste neposkytli: [opis porušenia alebo dôvodu odstúpenia] Výzvou, ktorá Vám bola doručená dňa [dátum doručenia výzvy (pri vadách dátum oznámenia vád)], Vám bola na jej poskytnutie určená lehota do [dodatočná lehota trvala do] s upozornením, že inak od zmluvy odstúpim. Ani v tejto lehote ste súčinnosť neposkytli. [Ste preto v omeškaní (§ 370 Obchodného zákonníka) a je možné od zmluvy odstúpiť podľa § 346 ods. 1 Obchodného zákonníka. / Podľa § 638 ods. 1 Občianskeho zákonníka je preto možné od zmluvy odstúpiť.]
[pri dôvode dohodnutom v zmluve:] Nastal dôvod na odstúpenie od zmluvy, ktorý je dohodnutý v zmluve ([ustanovenie zmluvy o odstúpení]): [opis porušenia alebo dôvodu odstúpenia] Právo odstúpiť od zmluvy z tohto dôvodu vyplýva zo zmluvy ([§ 344 Obchodného zákonníka / § 48 ods. 1 Občianskeho zákonníka]).
Z uvedeného dôvodu týmto od zmluvy odstupujem.
[pri zmluve podľa Obchodného zákonníka:] Zmluva zaniká dňom doručenia tohto odstúpenia (§ 349 ods. 1 Obchodného zákonníka). Plnenia, ktoré si zmluvné strany pred odstúpením poskytli, sa vracajú (§ 351 ods. 2 Obchodného zákonníka).
[pri zmluve podľa Občianskeho zákonníka:] Odstúpením sa zmluva zrušuje od začiatku, ak zmluva neurčuje inak (§ 48 ods. 2 Občianskeho zákonníka), a každá zo zmluvných strán je povinná vrátiť druhej všetko, čo podľa nej dostala (§ 457 Občianskeho zákonníka).
[ak zatiaľ nič nepožadujete:] Vyúčtovanie vzájomných plnení Vám zašlem samostatne.
[ak požadujete vrátenie zaplatenej sumy:] Žiadam Vás o vrátenie sumy [požadovaná suma (€)], ktorá Vám bola na základe zmluvy zaplatená, do [lehota na zaplatenie (dni od doručenia)] dní od doručenia tohto odstúpenia na účet IBAN [váš IBAN].
[ak požadujete zaplatenie sumy:] Žiadam Vás o zaplatenie sumy [požadovaná suma (€)] ([za čo požadujete zaplatenie]) do [lehota na zaplatenie (dni od doručenia)] dní od doručenia tohto odstúpenia na účet IBAN [váš IBAN].
[nepovinné – odovzdanie rozpracovaného diela a vecí:] [Žiadam Vás, aby ste mi do [lehota na odovzdanie (dni od doručenia)] dní od doručenia tohto odstúpenia odovzdali rozpracované dielo, vrátili veci a podklady, ktoré ste odo mňa prevzali, a vypratali miesto vykonania diela. / Rozpracované dielo a Vaše veci a podklady, ktoré sú u mňa, Vám odovzdám do [lehota na odovzdanie (dni od doručenia)] dní od doručenia tohto odstúpenia; presný termín si dohodneme.]
[nepovinné – výhrada náhrady škody:] Vyhradzujem si právo uplatniť nárok na náhradu škody, ktorá mi porušením zmluvy vznikla[, ako aj nárok na zaplatenie zmluvnej pokuty, ak bola dohodnutá; odstúpenie od zmluvy sa týchto nárokov nedotýka (§ 302 a § 351 ods. 1 Obchodného zákonníka)].
S pozdravom

	
	
..............................................
[objednávateľ / zhotoviteľ]
[vaše meno alebo obchodné meno]


Prílohy:
1.	[ak ste poskytli dodatočnú lehotu:] Kópia výzvy s dodatočnou lehotou a doklad o jej doručení
2.	[pri odstúpení pre vady:] Kópia oznámenia vád a doklad o jeho doručení
3.	[ak požadujete zaplatenie sumy:] Vyúčtovanie požadovanej sumy

